Культурная (адпаведна, і цывілізацыйная) блізкасць Беларусі і Расіі, здаецца, відавочная. Заходняя цывілізацыя грунтуецца на трох кітах: грэчаскай філасофіі, рымскім праве і каталіцызме-пратэстантызме. Пры ўсёй маёй павазе да старажытных грэкаў і рымлянам, прасачыць іх уплыў на беларускую культуру я не ў стане. Што да рэлігійнага фактару, дык разабрацца з ім нам дапамогуць апытанні НІСЭПД. У верасні 2009 года праваслаўнымі сябе лічылі 79% жыхароў рэспублікі, а каталікамі — толькі 11%. Такая грунтоўная перавага на карысць праваслаўя пацвярджаецца і адказамі на пытанне пра давер. Праваслаўная царква пры гэтым апынаецца па-за канкурэнцыяй: у чэрвені 2011 года ёй давяралі 63%, у той час як каталіцкай царкве — 38%.